กรณ์ จาติกวณิช

กรณ์ จาติกวณิช  (เกิด 19 กุมภาพันธ์ พ.ศ. 2507)  เป็นนักการเมืองชาวไทย เป็นรองหัวหน้าพรรคประชาธิปัตย์ อดีตรัฐมนตรีว่าการกระทรวงการคลัง ในรัฐบาลอภิสิทธิ์ เวชชาชีวะ อดีตหัวหน้าพรรคชาติพัฒนากล้า อดีตหัวหน้าพรรคกล้า อดีตสมาชิกสภาผู้แทนราษฎร 5 สมัย

 ประวัติ 
กรณ์ เกิดเมื่อวันที่ 19 กุมภาพันธ์ พ.ศ. 2507 ที่โรงพยาบาลปริ๊นเซสเบียทริซ ถนนบรอมพ์ตัน ประเทศอังกฤษ เป็นบุตรคนกลางของนายไกรศรี จาติกวณิช อดีตอธิบดีกรมศุลกากร กับนางรัมภา จาติกวณิช (สกุลเดิม: พรหโมบล บุตรีพระยาบุเรศผดุงกิจ อดีตอธิบดีกรมตำรวจ

ต้นตระกูลทางฝ่ายบิดาของ กรณ์ จาติกวณิช เป็นชาวจีนฮกเกี้ยนที่มาตั้งรกรากในประเทศสยาม นามสกุล "จาติกวณิช" หรือ "Chatikavanij" เป็นนามสกุลพระราชทานสมัยรัชกาลที่ 6 ลำดับที่ 1211 ที่พระราชทานแก่ พระอธิกรณประกาศ (หลุย) เจ้ากรมกองตระเวนในขณะนั้น โดยระบุว่าพระอธิกรณประกาศมีปู่คือ พระอภัยวานิช (จาด) และเนื่องจากเป็นสกุลพ่อค้า จีงมีคำว่า "วณิช" ในนามสกุล โดยปู่คือ พระยาอธิกรณ์ประกาศ (หลุย จาติกวณิช หรือ ซอเทียนหลุย) ได้เข้ารับราชการและดำรงตำแหน่งเป็น อธิบดีกรมตำรวจ คนที่ 2 ของไทย และได้รับโปรดเกล้าฯ เป็น องคมนตรี ในสภากรรมการองคมนตรี สมัยรัชกาลที่ 7

ฝ่ายมารดา มีคุณตาคือ พระยาบุเรศผดุงกิจ (รวย พรหโมบล) อดีตอธิบดีกรมตำรวจ คนที่ 3 สืบเชื้อสายโดยตรงจาก เจ้าอนุวงศ์ กษัตริย์องค์สุดท้ายแห่งราชอาณาจักรล้านช้างเวียงจันทน์ 


ด้านครอบครัวสมรสกับวรกร จาติกวณิช (สกุลเดิม: สูตะบุตร) มีบุตรธิดาด้วยกัน คือ กานต์ จาติกวณิช (แจม) และไกรสิริ จาติกวณิช (จอม) นอกจากนี้วรกรยังมีลูกจากการสมรสครั้งก่อนอีก 2 คน คือ พงศกร มหาเปารยะ (แต๊ง) และพันธมิตร มหาเปารยะ (ติ๊ง) 

 การศึกษา 
กรณ์ เข้าเรียนชั้นอนุบาลถึงประถมศึกษาปีที่ 4 ที่โรงเรียนสมถวิล ราชดำริ เรียนชั้นประถมศึกษาปีที่ 5-6 โรงเรียนสาธิตมหาวิทยาลัยศรีนครินทรวิโรฒ ปทุมวัน และมัธยมศึกษาที่ วินเชสเตอร์ คอลเลจ (Winchester College) ประเทศอังกฤษ จนจบปริญญาตรี สาขาปรัชญา การเมือง และเศรษฐศาสตร์ (เกียรตินิยม) ที่มหาวิทยาลัยออกซฟอร์ด (University of Oxford) ประเทศอังกฤษ

 การทำงาน 
กรณ์ เริ่มงานด้วยตำแหน่งผู้จัดการกองทุน บริษัท เอส จี วอร์เบิร์ก (S.G. Warburg & Co.) กรุงลอนดอน ประเทศอังกฤษ (พ.ศ. 2528-2530) เขากลับประเทศไทย ร่วมก่อตั้งและเป็นประธาน บริษัทหลักทรัพย์ เจเอฟ ธนาคม จำกัด ด้วยวัย 24 ปี (พ.ศ. 2531-2535) และเป็นกรรมการผู้จัดการ บริษัทหลักทรัพย์ เจเอฟ ธนาคม จำกัด (พ.ศ. 2535-2543) เขาได้ขายหุ้น เจเอฟ ธนาคม ในมือทั้งหมดให้กับ JP Morgan Chase และรับข้อเสนอเป็นประธาน บริษัทเจพี มอร์แกน ประเทศไทย โดยทำงานในฐานะผู้บริหารมืออาชีพแบบเต็มตัว (พ.ศ. 2544-2548) จนกระทั่งลาออกจาก JP Morgan เพื่อเข้าสู่วงการเมืองในปึ 2548

 บทบาททางการเมือง 
 พรรคประชาธิปัตย์ 
กรณ์ เข้าสู่วงการการเมืองจากการชักชวนของอภิสิทธิ์ เวชชาชีวะ เพื่อนนักเรียนเมื่อครั้งเรียนอยู่ที่อังกฤษ โดยชนะเลือกตั้งได้เป็นสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ จากการเลือกตั้ง เมื่อวันที่ 6 กุมภาพันธ์ พ.ศ. 2548 ด้วยคะแนนเสียง 36,010 คะแนน เป็น 1 ใน 4 ของ สมาชิกสภาผู้แทนราษฎรกรุงเทพมหานครของพรรคประชาธิปัตย์ หลังจากนั้นนารณ์ ดำรงตำแหน่งสมาชิกสภาผู้แทนราษฎรต่อเนื่องอีก 4 สมัย (2548, 2550, 2554, 2562) 

กรณ์ เคยได้รับเลือกให้ทำหน้าที่รัฐมนตรีว่าการกระทรวงการคลังเงา ในการติดตามตรวจสอบการทำงานของรัฐบาลสมัคร สุนทรเวช และรัฐบาลสมชาย วงศ์สวัสดิ์

ทางด้านการทำงานในสภาผู้แทนราษฎร กรณ์ จาติกวณิช ได้รับการแต่งตั้งให้ดำรงตำแหน่ง ประธานคณะกรรมาธิการการเงินการคลังและสถาบันการเงิน สภาผู้แทนราษฎร 2 สมัย

กรณ์ ดำรงตำแหน่งเป็น รองหัวหน้าพรรคประชาธิปัตย์ราชกิจจานุเบกษา,ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคประชาธิปัตย์ (จำนวน ๑๙ คน), เล่ม ๑๒๘ ตอนที่ ๑๕๑ง หน้า ๕๓ วันที่ ๑๓ ตุลาคม ๒๕๕๔ 

กรณ์ ดำรงตำแหน่งเป็นรัฐมนตรีว่าการกระทรวงการคลัง เมื่อปลายปี 2551 ในช่วงที่ประเทศไทยได้รับผลกระทบจากวิกฤตการเงินโลกแฮมเบอร์เกอร์ จนเมื่อปลายปี 2553 มาตรการ "ไทยเข้มแข็ง" ที่กรณ์ ริเริ่มไว้ส่งผลจนประสบความสำเร็จจนกรณ์ ได้รับตำแหน่ง "รัฐมนตรีคลังโลก" คนแรกของประเทศไทย

ปลายปี พ.ศ. 2553 สื่อมวลชนประจำทำเนียบได้ตั้งฉายารัฐบาลและรัฐมนตรี โดยกรณ์ ได้รับฉายาว่า "โย่งคาเฟ่" จากผลงานการแสดงบทบาทพันตรีประจักษ์ คู่กับทักษอร ภักดิ์สุขเจริญในภาพยนตร์โฆษณา และการเปิดผับเชียร์ฟุตบอลฉายานักการเมืองปี 53

 พรรคกล้า 
ในปี พ.ศ. 2563 เขาลาออกจากพรรคประชาธิปัตย์แล้วไปตั้งพรรคกล้า ซึ่งจดทะเบียนเมื่อวันที่ 14 กุมภาพันธ์ โดยเขาเป็นหัวหน้าพรรค และอรรถวิชช์ สุวรรณภักดี เป็นเลขาธิการพรรค จนกระทั่งในเดือนกันยายน พ.ศ. 2565 เขาแถลงข่าวไปทำงานร่วมกับสุวัจน์ ลิปตพัลลภ อดีตรองนายกรัฐมนตรี ที่ทำหน้าที่เป็นประธานพรรคชาติพัฒนา 

 พรรคชาติพัฒนากล้า 
ในปี พ.ศ. 2565 เขาได้ย้ายมาร่วมงานกับสุวัจน์ ลิปตพัลลภ และพรรคชาติพัฒนา จึงมีการเปลี่ยนชื่อพรรคเป็นพรรคชาติพัฒนากล้า เมื่อกรณ์ เข้ามาดำรงตำแหน่งเป็นกรรมการบริหารพรรคจาก 7 พรรคสู่ “ชาติพัฒนากล้า” “2 หัวหน้า” สลัดแบรนด์ท้องถิ่น ต่อมา 16 ตุลาคม พ.ศ. 2565 กรณ์ได้รับเลือกให้ดำรงตำแหน่งหัวหน้าพรรคชาติพัฒนากล้า โดยเทวัญ ลิปตพัลลภ ได้รับการเสนอชื่อให้ดำรงตำแหน่งเลขาธิการพรรคแทน โดยกรณ์ กล่าวกลางที่ประชุมว่า จะนำพาพรรคชาติพัฒนากล้า มุ่งเน้นการทำงานเพื่อเศรษฐกิจปากท้องด้วยการเมืองสร้างสรรค์​พร้อมสู้ศึกการเลือกตั้งครั้งต่อไปกรณ์ผงาดหัวหน้าพรรคชาติพัฒนากล้า ลั่น รื้อโครงสร้างเศรษฐกิจทั้งระบบ

ภายหลังการเลือกตั้ง พ.ศ. 2566 พรรคชาติพัฒนากล้า ได้รับเลือกตั้งเพียง 2 ที่นั่ง จนในที่สุดเดือนมิถุนายน กรณ์ได้ประกาศลาออกหัวหน้าพรรคชาติพัฒนากล้า“กรณ์” ลาออกหัวหน้าพรรคชาติพัฒนากล้า ขอบคุณทุกคะแนนเสียงและผู้สนับสนุนhttps://twitter.com/korngothailand/status/1672814048403144705?s=46&t=QJtbhUhB99uWEg7slmhffQ ก่อนจะลาออกจากสมาชิกพรรคเมื่อวันที่ 29 พฤศจิกายน โดยให้มีผลทันที ซึ่งคาดว่าสาเหตุมาจากการย้ายเข้ามาสังกัดพรรคชาติพัฒนากล้าในวันเดียวกันของวุฒิพงษ์ ทองเหลา สส.ปราจีนบุรี ซึ่งถูกพรรคก้าวไกลขับออกจากพรรคจากกรณีคุกคามทางเพศ

 การดำรงตำแหน่งอื่น 
 กรรมการตลาดหลักทรัพย์แห่งประเทศไทย
 กรรมการบริษัท จาร์ดีน เฟลมมิ่ง อินเตอร์เนชั่นแนล โฮลดิ้ง จำกัด
 กรรมการสมาคมบริษัทตลาดหลักทรัพย์
 กรรมการบริษัท อยุธยา ซีเอ็มจี แอสชัวรันส์ จำกัด (มหาชน)
 กรรมการบริษัท ไทยประกันภัย จำกัด (มหาชน)
 กรรมการบริษัท ไทยยิบซั่ม จำกัด (มหาชน)
 กรรมการสเปเชียลโอลิมปิคแห่งประเทศไทย

 รางวัลเกียรติยศทางสังคม 
 เปรียว อวอร์ด 
กรณ์ ได้รับรางวัล "เปรียว อวอร์ด 2005"10 หนุ่มสาววัยทำงาน คว้ารางวัลเปรียวอวอร์ด ที่นิตยสารเปรียวมอบให้ 10 บุคคลคุณภาพแห่งปี ซึ่งประสบความสำเร็จในหน้าที่การงาน และเป็นที่รู้จักในแวดวงสังคมไทย โดยมีการเชิญบุคคลที่มีชื่อเสียงและประสบความสำเร็จ จากหลากหลายวิชาชีพมาทำหน้าที่เป็น คณะกรรมการคัดเลือก และตัดสิน ภายใต้หลักเกณฑ์สำคัญคือ จะต้องเป็นบุคคลที่มีคุณสมบัติพร้อม ทั้งเรื่องบุคลิกภาพ, สัมพันธภาพ, ความฉลาด, ความสง่างาม และมีชื่อเสียง เป็นที่ยอมรับในสังคม

 รัฐมนตรีคลังโลก 
เมื่อวันที่ 7 มกราคม พ.ศ. 2553 นิตยสาร The Banker นิตยสารชั้นนำของประเทศอังกฤษ คัดเลือกให้กรณ์ เป็น "รัฐมนตรีคลังโลก ปี 2010" และ "รัฐมนตรีคลังเอเชียแห่งปี 2010" โดยคัดเลือกจากรัฐมนตรีคลังในประเทศต่างๆ ทั่วโลก 5 ภูมิภาค ได้แก่ อเมริกา ยุโรป เอเชีย แอฟริกา และตะวันออกกลาง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๒ ลำดับที่ ๗, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓, เล่ม ๑๒๗ ตอนที่ ๑๔ ข หน้า ๑๐ ลำดับที่ ๑, ๘ ธันวาคม ๒๕๕๓

 หมายเหตุ 

 อ้างอิง 

 แหล่งข้อมูลอื่น 
 เฟซบุค กรณ์ จาติกวณิช
 ทวิตเตอร์ กรณ์ จาติกวณิช
 เศรษฐกิจ-ตลาดทุน ในมุมมอง 'กรณ์ จาติกวณิช'
 “การชนะในเขต7สะท้อนการครองพื้นที่มาต่อเนื่องยาวนาน”-กรณ์ จาติกวณิช 
 “กรณ์”จวกรัฐต้มปชช.รู้ล่วงหน้ารถไฟฟ้า 2สายไม่คุ้มทุน 
 'กรณ์'ยื่นตลาดหุ้น ตรวจสอบลูก'ทักษิณ'อินไซเดอร์ 



หมวดหมู่:ชาวไทยเชื้อสายลาว
หมวดหมู่:พุทธศาสนิกชนชาวไทย
หมวดหมู่:สกุลจาติกวณิช
หมวดหมู่:สกุลพรหโมบล
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการคลังไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคประชาธิปัตย์
หมวดหมู่:พรรคกล้า
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากมหาวิทยาลัยออกซฟอร์ด
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากเขตยานนาวา